CELEX: 32021R0968
Language: et
Date: 2021-06-16 00:00:00
Title: Komisjoni rakendusmäärus (EL) 2021/968, 16. juuni 2021, millega pikendatakse luba kasutada metioniini hüdroksüanaloogi tsinkkelaati kõigi loomaliikide söödalisandina ja tunnistatakse kehtetuks määrus (EL) nr 335/2010 (EMPs kohaldatav tekst)

17.6.2021   
               
               
                  ET
               
               
                  Euroopa Liidu Teataja
               
               
                  L 214/45
               
            
         KOMISJONI RAKENDUSMÄÄRUS (EL) 2021/968,
         16. juuni 2021,
         millega pikendatakse luba kasutada metioniini hüdroksüanaloogi tsinkkelaati kõigi loomaliikide söödalisandina ja tunnistatakse kehtetuks määrus (EL) nr 335/2010
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise ja kehtivuse pikendamise alused ja kord.
                  
               
                     (2)
                  
                  
                     Komisjoni määrusega (EL) nr 335/2010 (2) on lubatud metioniini hüdroksüanaloogi tsinkkelaati kasutada kõigi loomaliikide söödalisandina kümme aastat.
                  
               
                     (3)
                  
                  
                     Kooskõlas määruse (EÜ) nr 1831/2003 artikli 14 lõikega 1 on esitatud taotlus pikendada luba kasutada metioniini hüdroksüanaloogi tsinkkelaati, mis kuulub söödalisandite kategooriasse „toitainelised lisandid“, kõigi loomaliikide söödalisandina. Taotlusele olid lisatud määruse (EÜ) nr 1831/2003 artikli 14 lõikes 2 nõutud andmed ja dokumendid.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 18. november 2020. aasta arvamuses (3) järeldusele, et kavandatud kasutustingimuste korral ei avalda metioniini hüdroksüanaloogi tsinkkelaat kahjulikku mõju loomade tervisele, tarbijate ohutusele ega keskkonnale. Samuti jõudis toiduohutusamet järeldusele, et söödalisand kujutab endast sissehingamisel kasutaja jaoks riski ja võib põhjustada naha tundlikkust. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Algse loa andmise aluseks olnud tõendid söödalisandi tõhususe kohta läbisid pikendamismenetluse. Lisaks kinnitas toiduohutusamet määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
                  
               
                     (5)
                  
                  
                     Metioniini hüdroksüanaloogi tsinkkelaadi hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks kõnealuse söödalisandi loa kehtivust pikendada.
                  
               
                     (6)
                  
                  
                     Metioniini hüdroksüanaloogi tsinkkelaadi söödalisandina kasutamise loa kehtivuse pikendamise tõttu tuleks määrus (EL) nr 335/2010 kehtetuks tunnistada.
                  
               
                     (7)
                  
                  
                     Loa hoidja teatas tootmisprotsessi mõningatest muudatustest. Kuna ohutusnõuetest ei tulene vajadust metioniini hüdroksüanaloogi tsinkkelaadi lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa kehtivuse pikendamisest tulenevate uute nõuete täitmiseks.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Käesoleva määruse lisas kirjeldatud ning söödalisandite kategooriasse „toitainelised lisandid“ ja funktsionaalrühma „mikroelementide ühendid“ kuuluva söödalisandi loa kehtivust pikendatakse kõnealuses lisas sätestatud tingimustel.
         
         
            Artikkel 2
            
               1.   Metioniini hüdroksüanaloogi tsinkkelaati ja seda sisaldavaid eelsegusid, mis on toodetud ja märgistatud enne 7. jaanuari 2022 kooskõlas enne 7. juulit 2021 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
            
            
               2.   Metioniini hüdroksüanaloogi tsinkkelaati sisaldavaid söödamaterjale ja segasööta, mis on toodetud ja märgistatud enne 7. juulit 2022 kooskõlas enne 7. juulit 2021 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
            
            
               3.   Metioniini hüdroksüanaloogi tsinkkelaati sisaldavaid söödamaterjale ja segasööta, mis on toodetud ja märgistatud enne 7. juulit 2023 kooskõlas enne 7. juulit 2021 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.
            
         
         
            Artikkel 3
            Määrus (EL) nr 335/2010 tunnistatakse kehtetuks.
         
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. juuni 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  Komisjoni 22. aprilli 2010. aasta määrus (EL) nr 335/2010 metioniini hüdroksüanaloogi tsinkkelaadi lubamise kohta kõikide loomaliikide söödalisandina (ELT L 102, 23.4.2010, lk 22).
         
            (3)  EFSA Journal 2020; 18(12): 6337.
      
      
         
            LISA
            
                        
                           Söödalisandi identifitseerimisnumber
                        
                     
                     
                        
                           Loa hoidja nimi
                        
                     
                     
                        
                           Söödalisand
                        
                     
                     
                        
                           Koostis, keemiline valem, kirjeldus, analüüsimeetod
                        
                     
                     
                        
                           Loomaliik või -kategooria
                        
                     
                     
                        
                           Vanuse ülempiir
                        
                     
                     
                        
                           Miinimumsisaldus
                        
                     
                     
                        
                           Maksimumsisaldus
                        
                     
                     
                        
                           Muud sätted
                        
                     
                     
                        
                           Loa kehtivusaja lõpp
                        
                     
                  
                        
                           Elemendi (Zn) sisaldus (mg/kg) täissöödas, mille niiskusesisaldus on 12 %
                        
                     
                  
                        
                           Kategooria: toitainelised lisandid. Funktsionaalrühm: mikroelementide ühendid
                        
                     
                  
                        3b610
                     
                     
                        –
                     
                     
                        Metioniini hüdroksüanaloogi tsinkkelaat
                     
                     
                        
                           Söödalisandi kirjeldus
                        
                        Metioniini hüdroksüanaloogi tsinkkelaat, mis sisaldab 17 % tsinki ja 79 % (2-hüdroksü-4-metüültio)butaanhapet.
                        Maksimaalne niklisisaldus: 1,7 ppm.
                        Tahke.
                     
                     
                        Kõik loomaliigid
                     
                     
                        –
                     
                     
                        –
                     
                     
                        Koerad ja kassid: 200 (kokku)
                        Lõhilased ja vasikate piimaasendajad: 180 (kokku)
                        Põrsad, emised, küülikud ja kõik kalaliigid, v.a lõhilased: 150 (kokku)
                        Muud liigid ja kategooriad: 120 (kokku)
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Metioniini hüdroksüanaloogi tsinkkelaati võib turule lasta ja kasutada söödalisandina preparaadi kujul.
                                 
                              
                                    3.
                                 
                                 
                                    Söödakäitlejad kehtestavad söödalisandi ja eelsegu kasutajatele kasutamiskorra ja võtavad asjakohased korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tulenevaid võimalikke ohte, eelkõige seoses raskmetallide, sealhulgas nikli sisaldusega. Kui selline kasutamiskord ja sellised meetmed ei võimalda kõnealuseid ohte vastuvõetava tasemeni vähendada, kasutatakse söödalisandi ja eelsegude käitlemisel sobivaid isikukaitsevahendeid.
                                 
                              
                     
                        7.7.2031
                     
                  
                        Analüüsimeetod  (1)
                        
                        Metioniini hüdroksüanaloogi sisalduse määramine söödalisandis:
                        
                                    —
                                 
                                 
                                    titrimeetria, redoksreaktsioonile järgnev potentsiomeetriline tiitrimine.
                                 
                              Tsingi üldsisalduse määramine söödalisandis:
                        
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510 või EN 15621) või
                                 
                              
                                    —
                                 
                                 
                                    aatomiabsorptsioonspektromeetria (AAS) (ISO 6869).
                                 
                              Tsingi üldsisalduse määramine eelsegus:
                        
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510 või EN 15621) või
                                 
                              
                                    —
                                 
                                 
                                    aatomiabsorptsioonspektromeetria (AAS) (ISO 6869) või
                                 
                              
                                    —
                                 
                                 
                                    induktiivsidestunud plasma massispektromeetria (ICP-MS) (EN 17053).
                                 
                              Tsingi üldsisalduse määramine söödamaterjalis ja segasöödas:
                        
                                    —
                                 
                                 
                                    induktiivsidestunud plasma aatomiemissioonspektromeetria (ICP-AES) (EN 15510 või EN 15621) või
                                 
                              
                                    —
                                 
                                 
                                    aatomiabsorptsioonspektromeetria (AAS) (komisjoni määruse (EÜ) nr 152/2009 IV lisa C osa või ISO 6869) või
                                 
                              
                                    —
                                 
                                 
                                    induktiivsidestunud plasma massispektromeetria (ICP-MS) (EN 17053).
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports